
EH Bildu Nafarroa talde parlamentarioko foru parlamentari Mikel Zabaleta Aramendia jaunak, Legebiltzarreko Erregelamenduan ezarritakoaren babesean, honako galdera hauek egiten dizkio Nafarroako Gobernuko Lurralde Kohesiorako Departamentuari, idatziz erantzun ditzan:
Bertizarana udalerriko herria eta kontzejua da Legasa. Nafarroa iparraldean dago, Bidasoa ibaiaren ezkerraldean, eta 235 biztanle inguru ditu.
Herria herrigune trinko baten inguruan egituratzen da, laborantza-soroz, larreez eta eraikin sakabanatuz inguratuta. Herrigunearen iparraldean, N-121-A eta NA-1210 errepideak daude; hegoaldean, berriz, Gaztelu auzoa, hori ere Bertizarana udalerrikoa.
Gaur egun, Gaztelu auzorako sarbidea, N-121-A eta NA-1210 errepideetatik, Legasako herrigunea bera gurutzatuz egiten da, herriko plaza bera ere (Santa Katalina plaza) gurutzatuta. Gauzak horrela,  ibilgailu asko pasatzen da egunero-egunero herrigunetik.
Horren ondorioz, arrisku-egoera bat sortzen da Legasako herritarren bide-segurtasunerako eta osotasunerako, eta horrek kezka gero eta handiagoa eragin du herrian.
Hori guztia ikusita, honako hau jakin nahi dut:
1. Nafarroako Gobernuak ezagutzen al du Gaztelu auzora sartzeko Legasako herrigunea gurutzatzen duten ibilgailuen trafikoak zer arazo dakarren?
2. Lurralde Kohesiorako Departamentuak izan al du harremanik edo bilerarik Bertizaranako Udalarekin egoera hori aztertzeko?
3. Hala baldin bada, zer irtenbide edo jarduketa planteatu, aztertu edo aurreikusi da Legasako herrigunean trafikoa murrizteko eta bertako biztanleen segurtasuna bermatzeko?

